У Дзяржынску ідзе вялікая работа па добраўпарадкаванні горада. Ужо завершана рэканструкцыя дзіцячага парка, ідзе рэканструкцыя цэнтральнага парка, працуюць новыя атракцыёны для дзяцей, маладыя мамы з дзіцячымі каляскамі з задавальненнем гуляюць па новых дарожках парка. Дзяржынск непазнавальна папрыгажэў. З’явіліся новыя мікрараёны шматпавярховага домазбудавання, хуткімі тэмпамі вядзецца індывідуальная забудова. Раней пабудаваныя дамы на вуліцах К.Маркса, Фурманава, Мінскай сталі прыгажэйшымі пасля перафарбавання фасадаў, замены дахаў, акон, балконаў. Шмат зроблена па асфальтаванні праезджай часткі вуліц. Побач з імі выкладзены пліткай зручныя пешаходныя дарожкі. У горадзе з’явіліся новыя прадпрыемствы і арганізацыі. Асабліва радуюць шматлікія кветкавыя кампазіцыі, якія ўпрыгожваюць цэнтр горада. Запланавана будаўніцтва новага фізкультурна-аздараўленчага цэнтра, завершана будаўніцтва дзіцячага садка і новага Цэнтра карэкцыйна-развіваючага навучання і рэабілітацыі